খান মোহাম্মদ মৃধা মসজিদ
খান মোহম্মদ মৃর্ধার মসজিদ (ইংরেজি: Khan Mohammad Mridha Mosque) বাংলাদেশের রাজধানী ঢাকা শহরের পুরান ঢাকা এলাকার আতশখানায় অবস্থিত একটি প্রাচীন মসজিদ। এটি ১৭০৬ খ্রিস্টাব্দে নায়েবে নাযিম ফররুখশিয়ারের শাসনামলে নির্মিত হয়। ইতিহাসবিদ মুনতাসীর মামুনের মতে ঢাকার প্রধান কাজী ইবাদুল্লাহের আদেশে খান মহম্মদ মৃর্ধা এটি নির্মাণ করেন। ১৭০৪-০৫ সালে তিনি নির্মাণের আদেশ দিয়েছিলেন। বর্তমানে বাংলাদেশ সরকারের প্রত্নতত্ত্ব বিভাগ এই মসজিদের রক্ষণাবেক্ষণ করে থাকে।